裴少俊牆頭馬上・駐馬聽
憑男子豪傑，平步上萬裡龍庭雙鳳闕；妻兒真烈，合該得五花官誥七香車。也強如帶滿頭花，向午門左右把狀元接；也強如掛拖地紅，兩頭來往交媒謝。今日個改換別，成就了一天錦繡佳風月。(雲)我掩上這門，看有甚人來此。(院公持掃帚上，雲)哥哥祭奠去了，嫂嫂跟前回復去咱。(見科，雲)嫂嫂，舍人祭奠去了。院公特地說與嫂嫂得知。(正旦雲)院公可要在意者，則怕老相公撞將來。(院公雲)老漢有句話敢說麼？今日清明切，有甚節令酒果，把些與老漢吃飽了，只在門首坐著，看有甚的人來。(旦與酒肉吃科)(院公雲)夜來兩個小使長把牆頭上花都折壞了，今日休教出來，只教書房中耍，則怕老相公撞見。(正旦唱)。